open-index/open-wikipedia-markdown huggingface dataset:
Utenis (laikraštis)

**Utenis** – laikraštis Utenos apskričiai ir Utenai, pradėtas leisti nuo 1945 m. kovo 9 d. Utenoje, S. Dariaus ir S. Girėno g. 15.

## Istorija
Iki 1950 m. Utenos apskrities laikraštis, 1950–1990 m. – LKP Utenos rajono komiteto ir Liaudies deputatų tarybos organas, 1990–1994 m. – Utenos rajono laikraštis, nuo 1994 m. – apskrities laikraštis. Steigėja ir leidėja UAB „Utenio“ redakcija.

Iki 1989 m. sausio 1 d. vadinosi „Lenino keliu“. 1946–1947 m. ėjo kartą, 1948–1951 m. – du kartus, vėliau – tris kartus per savaitę. Ištisinė numeracija skaičiuojama nuo 1989 m. Spausdino Utenos spaustuvė. Tiražas 1945 m. – 5000 egz., 1987 m. – 13 100 egz., 1997 m. – 12 000 egz.
 
Redakcijoje dirbo: Elena Bagočiūnienė, Elena Griniutė, Romualdas Katinas, Regina Katinienė, Vladas Leipus, Liudas Lingevičius, Janina Mykolaitienė, Elena Sirutytė, Musė Strumskienė, Mindaugas Petras Stundžia. 

## Redaktoriai
* Ona Puteikytė – 1945–1946 m.
* Zenonas Baltušnikas – 1946 - 1947 m.
* Adelė Gudukienė – 1947–1954 m.
* Eudokija Karasiova – 1955–1956 m.
* Jadvyga Andriuškevičienė – 1956–1960 m.
* Zenonas Vainius – 1960–1967 m.
* Stanislovas Račas – 1967–1990 m.
* Donatas Čepukas – 1990–2015 m.
* Vytautas Kazela – nuo 2015 m.

## Šaltiniai
Valdymo duomenų bazė

**Valdymo duomenų bazė** (, **MIB**) – speciali duomenų bazė, kurią sudaro eilė objektų virtualioje duomenų bazėje, skirtų atskirų įrenginių (maršrutizatorių, komutatorių) valdymui tinkle. Ji skirta informacijos, kurią agentas protokolo (šiuo atveju SNMP) pagalba siunčia iš valdomo įrenginio į tinklo valdymo įrenginį, saugojimui. MIB yra neatsiejama SNMP dalis.
Kajambė (miestas)

**Kajambė** (, ) – miestas šiaurės Ekvadore, Pičinčos provincijoje, į šiaurės rytus nuo Kito, Kajambės ugnikalnio papėdėje. Pro miestą eina Panamerikos plentas.

Verčiamasi žemės ūkiu, pienininkyste, medienos apdirbimu. Kajambė yra svarbiausias gėlininkystės centras šalyje. Į pietus nuo miesto yra pusiaujas – jį žymi paminklas ties ta vieta kur pusiaujas kerta Panamerikos plentą.

## Istorija

Kajambė nuo seno buvo gyvenama vietinių indėnų kajambių. Jie ilgai atsilaikė prieš inkus ir buvo užkariauti tik Huajna Kapako, po 20 metų karo.

## Šaltiniai
Tim Roth

**Timas Rotas** (; g. 1975 m. gruodžio 6 d.) – Kanados muzikantas, Into Eternity gitaristas (ir buvęs vokalistas) bei pagrindinis kompozitorius. Jis yra vienintelis šios grupės narys, išlikęs joje nuo pat jos įkūrimo 1997 metais.

## Diskografija
### Into Eternity
* *[[Into Eternity (albumas)|Into Eternity]]* (1999)
* *[[Dead or Dreaming]]* (2001)
* *[[Buried in Oblivion]]* (2004)
* *[[The Scattering of Ashes]]* (2006)
* *[[The Incurable Tragedy]]* (2008)

## Nuorodos
Utenos apskrities žinios

**Utenos apskrities žinios** – Utenos apskrities laikraštis, einantis nuo 1993 m. Utenoje.

## Istorija
Pirmasis laikraščio „Utenos žinios“ numeris pasirodė 1993 m. balandžio 23 d. 2000 egz. tiražu. Nuo 1994 m. sausio 5 d. vadinosi „Utenos krašto žinios“, nuo 1995 m. gegužės 13 d. „Utenos apskrities žinios“. Leidžia UAB „Utenos Indra“. Leidžiamas du kartus per savaitę. Nuo 1996 m. vasario 24 d. spausdinamas UAB „Utenos Indra“ spaustuvėje. Tiražas 1997 m. – 3500 egz. 

## Redaktoriai
* Vytautas Kaziela – 1994–2000 m.
* Sigita Sadauskienė – 2000–2002 m., 2003–2004 m., 2005–2011 m.
* Stanislovas Račas – 2002–2003 m.
* Lolita Kaminskienė – 2004–2005 m.
* Lina Narčienė – 2011 m.
* Sigita Adomavičienė – nuo 2011 m.

## Šaltiniai

## Nuorodos
* „Utenos apskrities žinios“
Utenos diena

**Utenos diena** – Utenos regiono laikraštis einantis nuo 2000 m. spalio 21 d. Utenoje. Laikraštis spausdinamas antradieniais (2 spaudos lankai), ketvirtadieniais (3 spaudos lankai) ir šeštadieniais (4 spaudos lankai). Tiražas: antradienis, ketvirtadienis – 3280 egz., šeštadienis – 3650 egz. Pirmi trys laikraščio puslapiai skirti naujienoms, problemoms, informacijai gyventojams spausdinti, pristatomos Europos Parlamento, LR Seimo bei Vyriausybės ir savivaldybės žinios. Publicistinės „Utenos dienos“ skiltys: „Politikos kišenė“, „Kitas požiūris“ ir „Redaktoriaus skiltis“. Rubrikos: „Verslas“ (straipsniai apie Utenos verslininkus, ekonomikos naujienos), „Sveikata“, „Sportas“. Šeštadieniais spausdinamos papildomos rubrikos „TV gidas“ ir „Kaimo kryžkelės“ (pristatomos rajono gyvenvietės ir jų gyventojai). 

Laikraštis "Utenos diena" nuo 2012 metų leidžiamas du kartus per savaitę - trečiadieniais ir šeštadieniais, storas 16 psl. 

Laikraštis "Utenos diena" nuo 2014 metų leidžiamas du kartus per savaitę, trečiadieniais ir šeštadieniais, 16 psl. - visi jie spalvoti. 

Laikraščio "Utenos diena" 2015 metais deklaruotas tiražas Lietuvos Kultūros ministerijoje 3529 egz. 

UAB "Utenos diena" taip pat leidžia:

Nuo 2011 metų kraštiečiams skirtą žurnalą "Indraja".

Nuo 2013 metų regioninį portalą udiena.lt.

Nuo 2014 metų nemokamą skelbimų laikraštį "Dienos Reklama" (tiražas 21 000 egz.) Platinamas nemokamai Zarasuose, Ignalinoje, Molėtuose, Anykščiuose ir Utenoje nemokamai į visas tvarkingas pašto dėžutes.

UAB "Utenos diena" taip pat turi ir platinimo tarnybą "Dienos Kurjeris" bei reklamos agentūrą "Utenos diena"

## Redaktoriai
* Vytautas Kaziela – 2000–2007 m.
* Vyr. redaktorius Vytautas Ridikas – nuo 2009 m.

## Šaltiniai

## Nuorodos
* www.udiena.lt
Puerto Kitas

**Puerto Kitas** () – miestas šiaurės Ekvadore, Pičinčos provincijos šiaurės vakaruose, 140 km nuo Kito, prie Kaoni upės. Plentu jungiasi su Kitu.

Svarbus ekoturizmo centras. Apylinkėse plyti džiunglės, krenta Žydrasis krioklys. Priešingai, nei didžiojoje Pičinčos provincijos dalyje, Puerto Kite būdingas tropinis klimatas, nes miestas įsikūręs Andų pašlaitėse.

## Šaltiniai
Utenos spaustuvė

**Utenos spaustuvė** – spaustuvės, veikusios Utenoje.

## Istorija
Pirmąją spaustuvę Utenoje, Daukanto g. 32 1932 m. įkūrė G. Segalis. Spausdino etiketes, blankus, pakvietimus. 1941 m. sausio 30 d. nacionalizuota. Spaustuvė šiek tiek veikė ir vokiečių okupacijos metais, tačiau šie atsitraukdami sudegino patalpas. 1944 m. pabaigoje spaustuvė buvo atkurta Bažnyčios a. 1. Dirbo 4 žmonės. Nuo 1947 m. vadinosi Utenos apskrities vykdomojo komiteto spaustuvė, laikraščio „Lenino keliu“ spaustuvė.

1948 m. pastatytos naujos patalpos Komjaunimo g. 33 (Užpalių g. 83). 1959 m. gauta įvairių poligrafinių įrengimų. 1960 m. prie Utenos spaustuvės kaip skyriai buvo prijungtos Molėtų ir Zarasų spaustuvės. 1987 m. Utenos spaustuvei priklausė Ignalinos, Molėtų, Švenčionių ir Zarasų skyriai. Veikė 3 linotipai, plokščia automatinė, 1 rankinio padavimo ir 1 ofsetinė mašinos, 2 tigelinės mašinos. Spausdino rajono laikraštį „Lenino keliu“, kurį 1989 m. pakeitė „Utenis“. 1993 m. susikūrusi AB „Utenos spaustuvė“ spausdina laikraščius, brošiūras, blankus. Turi leidybines teises. 

1990 m. spalio 9 d. įregistruota Antano Kibicko individuali informacinės reklaminės literatūros leidykla „Indra“, kuri 1991 m. pavadinta A. Kibicko leidykla „Indra“, nuo 1994 m. UAB „Utenos Indra“, o 1995 m. kovo 21 d. įregistruota ir UAB „Utenos Indraja“ spaustuvė. Joje spausdinamos „Utenos apskrities žinios“, Utenos kraštiečių klubo „Indraja“ metraštis.

## Šaltiniai
Jungfolkas

**Jungfolkas** () – nacionalsocialistinė Vokietijos vaikų organizacija, jungusi 10-14 m. vaikus, Hitlerjugendo padalinys.

## Istorija
Pagal 1936 m. gruodžio 1 d. įstatymą Vokietijoje buvo paskelbta 1927 m. gimusių vaikų šaukimas jungtis į Jungfolką.

Pagal įstatymą stojimas į Jungfolką buvo savanoriškas. Organizacijos nariai buvo auklėjami nacionalsocializmo dvasia, kad iš mažens išsiugdytų nacionalsocialistinį požiūrį į arijų idealus.

Buvo visokeriopai pabrėžiama būtinybė būti ištikimais Hitleriui ir jo režimui, buvo propaguojamas fizinis pasirengimas, gyvybingumas ir militarizmas. Organizacijos ideologai manė, kad vaikų mokymas būti kietiems išlaisvins juos iš trūkumų. Jungfolko nariai buvo auklėjami antisemitizmo dvasia.


file:Bundesarchiv Bild 133-149, Worms, Jungvolk mit Jungbannfahne.jpg|Jungfolko vėliavininkai
File:Bundesarchiv Bild 102-03591A, Berlin, Appell der "Pimpfe".jpg|Jungfolko stovykla (1934 m.)
File:Bundesarchiv Bild 133-288, Worms, Jungvolk bei Segelflugwettbewerb.jpg|Jungfolko aviamodelistai (1938 m.)
File:Bundesarchiv Bild 146-1981-053-02A, "Jungvolk" bei Ausbildung im Kartenlesen.jpg|Jungfolkiečiai studijuoja žemėlapius
Už komunistinį darbą

**Už komunistinį darbą** – Pagėgių rajono laikraštis, ėjęs nuo 1947 m. kovo 5 d. iki 1962 m. balandžio 22 d. Pagėgiuose.

## Istorija
LKP Pagėgių rajono komiteto ir Darbo žmonių deputatų tarybos organų laikraštis, leistas du kartus, 1947 m. – vienąkart-dukart, 1949 m. – du-tris kartus, 1950 m. – tris kartus per savaitę. Iki 1950 m. lapkričio 15 d. LKP (b) Pagėgių apskrities komiteto ir vykdomojo komiteto leidinys, ėjo pavadinimu „Pagėgių balsas“. Iki 1960 m. gruodžio 29 d. vadinosi „Raudonasis artojas“, nuo 1961 m. sausio 1 d. „Už komunistinį darbą“. Tiražas 1947 m. – 2000 egz., 1962 m. – 4330 egz. 1957–1959 m. leido priedą „Paparčio žiedas“. 

## Redaktoriai
* B. Kibartas – 1947–1948 m.
* E. Jofe – 1949–1954 m.
* G. Kaukaitė – 1954–1955 m.
* J. Valinčius – 1955–1957 m.
* A. Steckis – 1957–1958 m.
* S. Širvytė – 1958–1959 m.
* S. Milevičienė – 1959–1960 m.
* J. Jankus – 1960–1961 m.
* Bronė Savickienė – 1961–1962 m.

## Šaltiniai
Už Tėvynę

**Už Tėvynę** – lietuvių kariams Vokietijos kariuomenėje skirtas laikraštis, ėjęs 1944 m. spalio-1945 m. sausio mėn.

## Istorija
Redagavo Ričardas Mironas. Išleista 11 numerių. 

## Šaltiniai
Už gražią buitį

**Už gražią buitį** – Kauno „Aušros“ buities tarnybos įmonių ir organizacijų susivienijimo laikraštis, ėjęs 1974–1988 m. Kaune.

## Istorija
Buvo leidžiamas kartą per savaitę. Tiražas 1974 m. – 1300 egz., 1981–1988 m. – po 2000 egz.

## Redaktoriai
* J. Petkevičienė – 1974–1983 m.
* Povilas Gončaras – 1984–1988 m. 

## Šaltiniai
Už ir prieš

**Už ir prieš** – dvimėnesis iliustruotas leidinys (žurnalas), ėjęs 1989–1990 m. Vilniuje.

## Istorija
Leido kūrybinis techninis centras prie Lietuvos telegramų agentūros ELTA. Spausdino pasaulio spaudos ir gyvenimo apžvalgas. Tiražas 1990 m. – 50 000 egz. Išėjo 8 numeriai. Leidinį pratęsė mėnesinis žurnalas „Taip ir ne“.

Redagavo Romualdas Kalonaitis. 

## Šaltiniai
Užuolanka

**Užuolanka** – JAV lietuvių tautinės krypties dailės, literatūros ir kultūros mėnesinis žurnalas, leistas 1955–1961 m. Čikagoje.

## Istorija
Redaktorius Adomas Vilainis-Šidlauskas. Išėjo 40 numerių. 

## Šaltiniai
Užuovėja (Australija)

**Užuovėja** – Australijos lietuvių mėnesinis žurnalas, leistas 1948–1950 m. Sidnėjuje.

## Istorija
Leido Australijos lietuvių katalikų draugija. Išėjo 22 numeriai. 1950 m. pabaigoje prijungtas prie laikraščio „Mūsų pastogė“.

## Redaktoriai
* Julius Veteikis, P. Pilka, Vincas Kazokas, A. Ainys ir kunigas Petras Butkus. 

## Šaltiniai
Vadas (savaitraštis)

**Vadas** – *lietuvių katalikų savaitinis laikraštis*, savaitraštis, leistas 1916–1918 m. Rusijoje.

## Istorija
Leistas Petrograde, nuo 1917 m. Voroneže. Leido Liaudies sąjunga, vienijusi beveik visas katalikų organizacijas. Spausdino Lietuvių spaustuvė Petrograde, Voroneže. Išėjo 113 numerių. Leido priedą „Žvaigždelė“.

Rašė apie lietuvių, gyvenančių įvairiuose Rusijos miestuose, problemas, nukentėjusiųjų nuo karo sunkumus, žadino tautinį, politinį, visuomeninį lietuvių susipratimą, gynė tautiečių politinius ir ekonominius reikalus, rūpinosi karo pabėgėlių socialiniais klausimais.

Bendradarbiavo Jonas Avižonis, Juozas Akelaitis, K. Čepulis, Blažiejus Čėsnys, Eliziejus Draugelis, Motiejus Gustaitis, J. Matulevičius, Vincas Mykolaitis-Putinas, M. Rugys, Jonas Totoraitis, Juozas Tumas-Vaižgantas, Juozas Vailokaitis ir kt.

Redagavo P. Dambrauskas, Petras Karvelis, Kazimieras Rėklaitis. 

## Šaltiniai

## Nuorodos
* „Vadas“. E-paveldas.lt
Vadyba (laikraštis)

**Vadyba** – Lietuvos vadybos draugijos ir Baltijos vadybos fondo laikraštis, ėjęs 1989–1991 m. Vilniuje.

## Istorija
Spausdino straipsnius apie darbo organizavimą ir gamybos valdymą, vadovavimo meną. Tiražas 1989 m. – 1500 egz., 1991 m. – 3500 egz. Išėjo 5 numeriai.

## Redaktoriai
* M. Žilienė – 1989 m.
* E. Jančauskas – 1990–1991 m. 

## Šaltiniai
Mohsen Torky

**Mohsenas Torky** (; g. 1973 m. liepos 11 d.) – FIFA tarptautinės kategorijos futbolo teisėjas iš Irano.

Irano pirmojoje lygoje Torky padėjo teisėjauti 2000 m., o po 3 metų tapo FIFA kategorijos teisėju. Nuo 2007 m. teisėjauja AFC Čempionų lygos varžybose.

2008–2009 m. jis teisėjavo atrankos į 2010 m. pasaulio čempionatą varžybose. 2009 m. tapo pirmuoju po 14 metų Irano teisėju, teisėjavusiu Tehrano derbyje tarp Esteghlal Tehran FC ir Persepolis FC. 2011 m. pakviestas teisėjauti AFC Azijos taurėje, kur debiutavo varžybose Japonija-Sirija parodydamas dvi raudonas korteles ir paskirdamas du 11 m baudinius.
Vadovas (Seinai)

**Vadovas** – *mėnesinis laikraštis, skiriamas dvasiškiems lietuvių reikalams*, katalikų kunigams skirtas mėnesinis žurnalas, ėjęs nuo 1908 m. rugsėjo 1 d. iki 1914 m. gruodžio Seinuose.

## Istorija

Leido Kazimieras Prapuolenis, finansavo Šv. Kazimiero draugija. Spausdino Laukaičio ir kt. bendrovės spaustuvė Seinuose. Išėjo 76 numeriai.

Spausdino vyskupijų nurodymus, sprendimus, įvairiems atvejams skirtus pamokslus, žymių teologų kalbas, straipsnius religijos klausimais, maldas, svarstė kalbos dalykus ir kt.

Bendradarbiavo Pranciškus Būčys, Blažiejus Čėsnys, Vincas Dvaranauskas, J. Galdikas, Aleksandras Grigaitis, V. Kulikauskas, Juozas Montvila, J. Narbutas, Jonas Reitelaitis, Jonas Totoraitis, Tomas Žilinskas ir kt.

## Redaktoriai

* Juozas Laukaitis – 1908–1909 m.
* Justinas Staugaitis – 1909–1913 m.
* Pranas Kuraitis – 1913–1914 m. 

## Šaltiniai

## Nuorodos

* „Vadovas“. E-paveldas.lt
Už Tarybų Lietuvą

**Už Tarybų Lietuvą** – Raudonosios armijos Šiaurės vakarų fronto, vėliau I Baltarusijos, I ir II Pabaltijo frontų politinių valdybų laikraštis, leistas 1942 m. gegužės 12 d. – 1944 m. rugpjūčio 9 d.

## Istorija
Leistas Valdajuje (Novgorodo sritis), prie Adutiškio, Utenos. Platintas okupuotoje Lietuvoje.

Redakcijoje dirbo Laurynas Kapočius, Alpas Liepsnonis, Vladas Mozūriūnas, Saliamonas Vaintraubas ir kt.

Atsakingasis redaktorius Benjaminas Fogelevičius. 

## Šaltiniai
Už tėvų žemę

**Už tėvų žemę** – Lietuvos partizanų laikraštis, ėjęs 1945–1948 m.

## Istorija
Leido Sūduvos krašto partizanai Kazlų Rudos miškuose. 

## Šaltiniai

## Nuorodos
* „Už tėvų žemę“. E-paveldas.lt
Vadovas (Čikaga)

**Vadovas** – JAV lietuvių mėnesinis laikraštis, leistas 1924 m. Čikagoje. 

## Istorija
Leido „Liaudies žinyčia“. Redaktorius Steponas Geniotis.

## Šaltiniai

## Nuorodos
*„Vadovas“. E-paveldas.lt
Vadovė (žurnalas)

**Vadovė** – skaučių vadovių žurnalas, leistas 1929–1940 m. Kaune.

## Istorija
1929 m. pasirodė vienas nepažymėtas numeris, 1930–1931 m. ėjo neperiodiškai, vėliau – keturis, nuo 1939 m. – šešis kartus per metus. Leido Lietuvos skautą brolijos Vyriausiojo štabo skaučių skyrius, nuo 1937 m. – Lietuvos skautų sąjungos Skaučių seserija. Spausdino Vilniaus spaustuvė, „Žaibo“ spaustuvė Kaune. Išėjo 37 numeriai. 1936 m. žurnalą laikinai sujungus su „Skautų aidu“, buvo leidžiamas žurnalo „Skautybė“.

Rašė apie skaučių organizaciją uždavinius, veiklą, auklėjimo būdus, skelbė draugovės dokumentus, pasakojo apie kitų šalių skaučių gyvenimą.

Bendradarbiavo V. Arminaitė, L. Čepienė, Sofija Čiurlionienė, F. Dičiūtė, E. Gimbutienė, E. Jurgutytė, D. Kesiūnaitė, A. Kisieliūtė, Ona Mašiotienė, Monika Mironaitė, Vanda Sruogienė, J. Vaičiūnienė, Gražbylė Venclauskaitė, Giedrė Žmuidzinavičiūtė ir kt.

Redagavo Elena Barščiauskaitė, E. Motuzaitė, Petronėlė Lastienė, Ksavera Žilinskienė. 

## Šaltiniai

## Nuorodos
* „Vadovė“. E-paveldas.lt
Vaga (žurnalas)

**Vaga** – mėnesinis visuomenės, kultūros ir pasaulėžiūros žurnalas, ėjęs 1931 m. kovo – gruodžio mėn. Kaune. 

## Istorija
Leido Mokslo ir švietimo draugija. Spausdino Varpo spaustuvė Kaune. Išėjo 10 numerių. 

Svarstė sąžinės laisvės, pasaulėžiūros formavimo, demokratijos ir religijos sąsają, mokslo plėtotės, laisvosios minties sklaidos ir kt. temas. 

Bendradarbiavo V. Čepinskas, Tadas Ivanauskas, Pranas Jodelė, Vincas Kvieska, Mykolas Romeris, Vincas Ruzgas, Andrius Rondomanskis, Jonas Šliūpas, T. Šulcas, Jonas Gudaitis-Vabalas, A. Vanagauskas ir kt. 

Redagavo Vladas Dubas, Pranas Gudavičius-Gudas. 

## Šaltiniai

## Nuorodos
*„Vaga“. E-paveldas.lt
Vaga (Argentina)

**Vaga** – Argentinos lietuvių mėnesinis laikraštis, leistas nuo 1961 m. iki 1988 m. Buenos Airėse.

## Istorija
Iki 1984 m. ėjo dukart per mėnesį. Tiražas 1961 m. – 500 egz., vėliau – 200 egz.

## Redaktoriai
* S. Žaltauskas – 1961–1976 m.
* E. Martinkutė – 1976–1988 m. 

## Šaltiniai
Derbis (sportas)

**Derbis** (iš ) – dviejų, dažniausiai vietinių, sporto komandų varžybos, turinčios ilgą tarpusavio susitikimų istoriją, keliančios didelį susidomėjimą, sutraukiančios daug sporto aistruolių ir žurnalistų dėmesio.

Termino „derbis“ kilmė nėra aiški. Viena iš prielaidų, jog pavadinimas kilęs nuo „The Derby“ žirgų lenktynių, pradėtų rengti 1780 m. Edvardo Smito Stenlio, 12-ojo Derbio erlo. Pradžioje derbiu vadintos visos didesnės sportinės varžybos. Pagal kitą prielaidą pavadinimas kilo nuo Derbio miesto, kur pasak legendų dėl didelės sumaišties nuožmiose futbolo varžybose. Trečia prielaida sako, kad derbiu vadintos ne pačios varžybos, o žmonių minia. XX a. pr. Anglijoje didžiausią minią sutraukdavo kasmetinės Derbio žirgų lenktynės. Tuo tarpu futbolo varžybose tuo metu komandas palaikydavo tik namų sirgaliai, nes tuomet paprasti darbininkai neišgalėjo keliauti paskui savo komandą po šalį. Tačiau kuomet susitikdavo to paties miesto komandos, dalyvaudavo abiejų komandų sirgaliai, taigi, susirinkdavo didesnė minia, kildavo priešprieša ir sumaištis.

Dabar derbiu vadinamos įvairios aistras kurstančios komandų varžybos: dviejų to paties miesto komandų, kaimyninių šalių rinktinių varžybos, pirmaujančių turnyro komandų varžybos, ilgą tarpusavio susitikimų istoriją turinčių komandų varžybos. Derbio metu neretai kyla kivirčai, netgi riaušės, nes dažnai susiduria ne tik priešiškos komandos, bet ir priešiškos sirgalių kultūros, dažnai atstovaujančios skirtingas etnines grupes (pvz., ispaniškas FC Madrid prieš katalonų FC Barcelona, Škotija prieš Angliją), religines grupes, politinius priešus (Pietų Korėja prieš Šiaurės Korėją, Argentina prieš Angliją).

## Žymūs derbiai

Žymiausi nacionalinių futbolo rinktinių derbiai yra:
* Brazilija – Argentina („Pietų Amerikos mūšis“)
* Italija – Brazilija („Pasaulinis derbis“)
* Prancūzija – Italija
* Anglija – Vokietija
* Škotija – Anglija
* Airija – Anglija
* Portugalija – Ispanija („Iberijos derbis“)
* Argentina – Urugvajus („La Platos klasika“)
* Alžyras – Egiptas
* Šiaurės Korėja – Pietų Korėja
* Meksika – JAV
* Argentina – Anglija
* Turkija – Graikija
* Serbija – Kroatija
* Salvadoras – Hondūras („Futbolo karas“)
* Nyderlandai – Belgija

Žymūs futbolo komandų derbiai yra:
* Real Madrid CF – FC Barcelona (**[[El Clásico]]**, Ispanija)
*Miuncheno "Bayern" - Dortmundo "Borussia" (**[[Der Klassiker]]**, Vokietija)
* Everton FC – Liverpool FC (**[[Mersisaido derbis]]**, Anglija)
* Chelsea – Arsenal FC (Anglija)
* Manchester United – Chelsea (Anglija)
* FK Partizan – FK Crvena Zvezda (Serbija)
* Ajax – Feyenoord (Nyderlandai)
* Internazionale – AC Milan (Italija)
* Juventus – Internazionale (Italija)
* Olympiacos – Panathinaikos (Graikija)
* Boca Juniors – River Plate (Argentina)
* Peñarol – Nacional (Urugvajus)
* Club América – Guadalajara (Meksika)
* Maskvos Spartakas – Kijevo Dinamo (**[[Tarybinio futbolo derbis]]**, buv. TSRS)

Lietuvoje didžiausias derbis yra krepšinio varžybos tarp „Lietuvos Ryto“ ir Kauno „Žalgirio“. TSRS laikais didelio ažiotažo sulaukdavo varžybos tarp „Žalgirio“ ir CSKA. Futbole tradicinis derbis vykdavo tarp FBK Kauno ir Vilniaus „Žalgirio“.
Vagos (žurnalas)

**Vagos** – mėnesinis kultūros žurnalas, leistas 1946–1947 m. Uchtėje, Vakarų Vokietijos karo pabėgėlių stovykloje.

## Istorija
Žurnalą redagavo V. Druskis, bendradarbiavo Konstantinas Avižonis, Mykolas Biržiška, Pranas Čepėnas, A. Daukantas, Faustas Kirša, Vincas Maciūnas, V. Ramonas. Išleisti 6 rotatoriumi spausdinti numeriai nuo 40 iki 76 psl. po 500 egz. 

## Šaltiniai
Sangolki

**Sangolki** () – miestas šiaurės Ekvadore, Pičinčos provincijoje, į pietryčius nuo Kito; jo priemiestis. Pro miestą eina Panamerikos plentas.

## Švietimas
Veikia Armijos politechnikos institutas (*Escuela Politécnica del Ejército*).

## Sportas
* CSD Independiente del Valle – futbolo klubas;
* Namų rungtynes žaidžia šalies sostinėje Kite Banco Guayaquil, o kaip – Independiente del Valle stadione (), talpinančiame 12 tūkst. žiūrovų.

## Šaltiniai
Civilinės atsakomybės draudimas

**Civilinės atsakomybės draudimas** – Asmens turtinių interesų, kylančių iš civilinės atsakomybės už nukentėjusiam trečiajam asmeniui ar jo turtui padarytą žalą, draudimas, kai draudiko mokamos draudimo išmokos dydis priklauso nuo nuostolių, kuriuos draudikas privalo atlyginti nukentėjusiam trečiajam asmeniui už padarytą žalą, dydžio, tačiau neviršijant draudimo sumos, jeigu ji nustatoma draudimo sutartyje.

## Transporto priemonių civilinės atsakomybės draudimas
Transporto priemonės civilinės atsakomybės draudimas yra susiejamas su nurodyta transporto priemone ir apdraudžia nuo eismo įvykių, kuriuos padaro asmuo, vairuojantis kontrakte nurodytą transporto priemonę. Šis draudimas yra privalomas, tačiau visada sudaromas tik vieneriems metams, todėl reikia iš anksto informuoti klientus apie besibaigiančius draudimus.
Draudimo polisas

**Draudimo polisas** (), *draudimo liudijimas* – dokumentas, reiškiantis draudimo sutartį ir aprašantis konkretaus draudimo detales (kliento informaciją, draudimo rūšį, parametrus), taip pat bendras draudimo sutarčiai taikomas sąlygas (kliento ir draudimo bendrovės įsipareigojimus). Juos išduoda draudimo bendrovė, kai draudimo savininkas sumoka draudimo premiją.
Falkenbergas

**Falkenbergas** – pietvakarių Švedijos miestas, Halando provincijoje. Jis yra 107 km į pietus nuo Geteborgo. Miestas yra įsikūręs ant Kategato kranto, prie Etrano upės.

## Sportas

* Falkenbergs FF – futbolo klubas; rungtyniavo stpiriausiame Švedijos futbolo divizione Allsvenskan;
* Falcon Alkoholfri Arena – futbolo stadionas, talpinantis 5,5 tūkst. žiūrovų.

## Šaltiniai

## Nuorodos
*  www.falkenberg.se 
* Välkommen till Falkenbergs kommun!
Karlshamnas

**Karlshamnas** – miestas pietryčių Švedijoje, Blekingės provincijoje. Miestas yra įsikūręs ant Baltijos jūros kranto ir prie Mieono upės.

## Istorija
Miesto teisės Karlshamnui buvo suteiktos 1664 m. Miesto pavadinimas išvertus iš švedų kalbos reiškia *Karlo uostas*.

## Šaltiniai

## Nuorodos
* www.karlshamn.se
Vaidelytė

**Vaidelytė** – *dvinedėlinis tautiszkas laikrasztis*, Didžiosios Britanijos lietuvių katalikiškas dvisavaitis laikraštis, leistas 1899 m. rugpjūčio 25 d. – lapkričio 17 d. Glazge, Škotija.

## Istorija
Spausdino informaciją iš Lietuvos, Anglijos, reklamą, literatūrinius bandymus.

Leidėjai-redaktoriai Jonas Montvila ir Vincas Varnagiris. 

## Šaltiniai

## Nuorodos
* „Vaidelytė“. E-paveldas.lt
Vaikų vakarai

**Vaikų vakarai** – dienraščio „Vakarai“ savaitinis priedas vaikams, leistas nuo 1937 m. vasario 11 d. iki 1938 m. gruodžio 29 d. Klaipėdoje.

## Istorija
Spausdinti vaikų rašinėliai, piešiniai, eilėraštukai, pasakos, galvosūkiai ir kt. Išėjo 98 numeriai. Redagavo mokytojas J. Dubickas. 

## Šaltiniai

## Nuorodos
* „Vaikų vakarai“. E-paveldas.lt
Vakarai (dienraštis)

**Vakarai** – dienraštis, ėjęs 1936–1939 m. Klaipėdoje.

## Istorija
Leido akcinė bendrovė „Rytas“. Spausdino akcinės bendrovės „Rytas“ spaustuvė. Išėjo 979 numeriai. Leido priedus „Ryto Vakarai naktį“, „Vaikų vakarai“.

Informavo apie Klaipėdos krašto įvykius, spausdino žinias iš Žemaitijos, Aukštaitijos regionų, rašė apie Lietuvos problemas, pasaulio įvykius, nagrinėjo ekonominius, socialinius, švietimo, kultūros ir kt. klausimus.

Bendradarbiavo A. Ašmontas, J. Gintautas, J. Greičius, V. Miciukevičius, A. Paškevičius, Juras Arnas Šaltenis, Jonas Vilkaitis, J. Zanaitis ir kt.

Redagavo Ernestas Galvanauskas, Jurgis Kalakauskas, Juozas Pronskus, Vincas Rastenis, A. Srugys, Ignas Šeinius, T. Šliažas. 

## Šaltiniai

## Nuorodos
* „Vakarai“. E-paveldas.lt
Vaikų žodis

**Vaikų žodis** – *mėnesinis iliustruotas [[žurnalas]] vaikams*, ėjęs 1930–1933 m. Kaune, Kalnų g. 15, vėliau V. Putvinskio g. 15.

## Istorija
Leido „Vaikų namelio“ kultūros draugija. 1930 m. – mėnesinis, 1931–1933 m. – dvisavaitis. „Vaikų žodis“ išsiskyrė formatu (32x24 cm), spausdino daug įvairiausių praktiškų patarimų. Spausdino Meno spaustuvė. Išėjo 70 numerių.

Redagavo Nina Butkienė-Zapolskaitė. Ji daugiausia rašė į žurnalą. 

## Šaltiniai

## Nuorodos
* „Vaikų žodis“. E-paveldas.lt
Nina Butkienė

**Nina Zapolskaitė-Butkienė** (1899 m. rugpjūčio 23 d. Sankt Peterburge – 1970 m. rugsėjo 13 d. Betleheme, JAV) – Lietuvos dramaturgė, redaktorė, teatro veikėja.

## Biografija
1921 m. Odesos universitete baigė ekonomiką, studijavo teatro meną Prahoje, žurnalistiką Sorbonoje. Kaune kūrė Vaikų teatrą, 1930–1934 m. redagavo žurnalą „Vaikų žodis“. Nuo 1951 m. gyveno JAV.

Išspausdino didaktinių eiliuotų vaidinimėlių vaikams.

## Bibliografija
* Kalėdų eglutė, 1927;
* Mokinys tinginys, 1927;
* Išdykėlis Petriukas, 1928;
* Galas žaislams, 1929;
* Žiemą, 1929;
* Nauji metai, 1929.

## Šaltiniai
Vainikas (žurnalas)

**Vainikas** – jaunimui skirtas „Šaltinio“ priedas, leistas 1913–1915 m. Seinuose.

## Istorija
Leistas vietoje „Vainikėlio“. Leido ir redagavo Bronius Stosiūnas. Ėjo dukart per mėnesį, vasarą – kartą per mėnesį. Spausdino Laukaičio, Dvaranausko, Narjausko ir bendrovės spaustuvė Seinuose. Išėjo 21 numeris.

Spausdino religinio turinio straipsnius, informavo apie katalikiškų organizacijų veiklą ir kt. Bendradarbiavo J. Jurgaitis, V. Mockus, Stasys Tijūnaitis, Antanas Vaičiūnas ir kt. 

## Šaltiniai
Vairas (savaitraštis)

**Vairas** – Šiaulių valstybinės dviračių gamyklos „Vairas“ savaitraštis, leistas 1975–1992 m.

## Istorija
Iki 1992 m. ėjo kaip Šiaulių „Vairo“ dviračių ir variklių gamyklos savaitraštis. Tiražas 1975 m. – 1500 egz., 1992 m. – 1000 egz.

## Redaktoriai
* R. Zakševskis – 1975 m.
* Valerija Česnauskienė – 1976–1983 m.
* Birutė Vaičiulevičienė – 1984–1989 m.
* Angelė Mockutė – 1990 m.
* Marija Jurgelevičienė – 1991–1992 m. 

## Šaltiniai
Vairas (žurnalas)

**Vairas** – literatūros, dailės, mokslo, visuomenės ir politikos laikraštis, iliustruotas žurnalas, leistas 1914–1915 m. Vilniuje, 1923–1924 m., 1929–1940 m. Kaune.

## Istorija
Leido Martynas Yčas, Antanas Smetona, „Rašto“ ir „Pažangos“ bendrovės. Ėjo kartą per mėnesį (1914 m., 1930–1937 m., 1940 m.) dukart per mėnesį (1938 m.) kas savaitę (1915 m., 1923–1924 m., 1939 m.).
Spausdino M. Kuktos spaustuvė Vilniuje, Š. Levi spaustuvė, Raidės spaustuvė Kaune. 1924 m. vasario 25 d. karo komendanto nutarimu sustabdžius žurnalo leidimą, išleisti vienkarčiai leidiniai „Irklas“, „Skeveldrų rinkinys“, „Tautos vairas“. Išleido priedus „Švietimo ministerijos žinios“ (1931–1933 m., redaktorius Liudas Gira), „Vairo Naujiems metams dovana“.

Tautininkų leidinys svarstė teorinius filosofijos, mokslo, kultūros, literatūros ir kt. klausimus, nagrinėjo Lietuvos politinio, ekonominio, socialinio gyvenimo problemas, spausdino lietuvių ir užsienio rašytojų kūrinius. Jisai ketvirtajame dešimtmetyje būrė radikalius tautininkus, nepatenkintus prezidento Antano Smetonos nuosaikia politika. Juos vadino vairininkais.

## Bendradarbiai
Bendradarbiavo Vytautas Alantas, Petras Babickas, Juozas Balčikonis, Jonas Balys, Liudas Balvočius, Kazys Būga, Sofija Čiurlionienė, Paulius Galaunė, Liudas Gira, Valentinas Gustainis, Martynas Yčas, Jonas Jablonskis, Kazimieras Jasėnas, Vladas Juodeika, Juozas Jurkūnas, Vladas Kairiūkštis, Martynas Kavolis, Faustas Kirša, Mečislovas Kviklys, Lazdynų Pelėda, Vincas Maciūnas, Pranas Mašiotas, Kostas Meškauskas, Ričardas Mironas, Jonas Murka, Bronys Raila, Balys Sruoga, Petras Vaičiūnas, Augustinas Voldemaras ir kt.

## Redaktoriai
* Antanas Smetona – 1914–1915 m. ir 1923–1924 m., vėliau – Domas Cesevičius, Bronius Dirmeikis, Vladas Nausėdas. 
* Izidorius Tamošaitis – 1929–1938 m.
* Stasys Leskaitis-Ivošiškis – 1938 m.
* Kazys Dausa – 1939–1940 m.

## Šaltiniai

## Nuorodos
* „Vairas“. E-paveldas.lt
* „Irklas“. E-paveldas.lt
* „Skeveldrų rinkinys“. E-paveldas.lt
* „Švietimo ministerijos žinios“. E-paveldas.lt
* „Tautos vairas“. E-paveldas.lt
Vaga (leidykla)

**Vaga** – knygų leidykla, uždaroji akcinė bendrovė, 1945 m. įkurta Kaune, 1949 m. perkelta į Vilnių, Gedimino prospektas 50/2. Vadovas Vytas Vincas Petrošius.

## Istorija
1945-ųjų sausį Kaune pradėjo veikti „Valstybinė grožinės literatūros leidykla“, per tuos metus išleidusi 36 knygas. Po kelių metų ji perkelta į Vilnių ir įsikūrė dideliame bute Gedimino pr. 7. Kiek vėliau persikraustė į Jogailos g. 10, užėmusi visus 4 pastato aukštus. 1964 m. leidykla pavadinta „Vaga“, dizaineris Antanas Kučas sukūrė ženklą, kuris naudojamas iki šiol. Tuomet leidykla kasmet išleisdavo apie 300 knygų. 1965 metais, šventusi 20 metų jubiliejų, perkelta į Gedimino pr. 50.

1966 m. pirmajame aukšte duris atvėrė „Vagos“ knygynas, iš pradžių prekiavęs tik meno knygomis.

Leidžia originalią ir verstinę grožinę literatūrą, meninę publicistiką, literatūros mokslo ir kritikos, dailėtyros, enciklopedinius leidinius, tautosakos rinkinius, dailės albumus, raštus. Leidžia knygų serijas „Lituanistinė biblioteka“, „Pasaulinės literatūros biblioteka“, „Rašytojai Nobelio premijos laureatai“. Per metus išleidžia apie 200 knygų. 

## Direktoriai
* J. Praspaliauskas – 1945 m.
* Pranas Ulevičius – 1945–1947 m.
* Aleksandras Gudaitis-Guzevičius – 1947–1950 m.
* Leonas Vildžiūnas – 1950–1953 m.
* Jonas Čekys – 1953–1972 m.
* Algirdas Alfonsas Pekeliūnas – 1972–1992 m.
* Aleksandras Krasnovas – 1994–1996 m.
* Kornelijus Platelis – 1996–1998 m.
* Vytas Petrošius – 1998 m.

## Vyriausieji redaktoriai
* Valys Drazdauskas – 1945–1948 m.
* Albinas Žukauskas – 1948–1953 m.
* Jurgis Tornau – 1953–1962 m.
* Alfonsas Maldonis – 1962–1970 m.
* Kazimieras Ambrasas – 1970–1984 m.
* Juozas Stepšys – 1984–1990 m.
* Aleksandras Krasnovas – 1990–1994 m.
* R. Kubilienė – 1994–1996 m.
* J. Riškutė – 1996 m.
* Agnė Puzauskaitė – 2009– m.

## Šaltiniai

## Nuorodos
* Leidykla „Vaga“
Vaistininkas (žurnalas)

**Vaistininkas** – JAV lietuvių mėnesinis žurnalas, leistas 1905–1906 m. Bostone.

## Istorija
Skirtas daugiausia gydomųjų žolių reklamai. Leidėjai-redaktoriai J. Gedminas ir A. Mickevičius. 

## Šaltiniai
Vaivorykštė (žurnalas)

**Vaivorykštė** – pirmasis lietuvių literatūros žurnalas, ėjęs 1913–1914 m. Vilniuje.

## Istorija
Leido Jonas Rinkevičius. Spausdino M. Kuktos spaustuvė Vilniuje. Išėjo 5 knygos.

Paskelbė lietuvių rašytojų kūrinių, straipsnių literatūros, meno, teatro, kultūros klausimais, išspausdino atsiminimų, literatūros studiją, kritikos straipsnių.

Bendradarbiavo Kazys Binkis, Mikalojus Šeižys-Dagilėlis, Liudas Gira, Motiejus Gustaitis, Kleopas Jurgelionis, Faustas Kirša, Vincas Krėvė, Adomas Lastas, Maironis, Pranas Penkaitis, Vincas Mykolaitis-Putinas, Balys Sruoga, Ignas Šeinius, Mykolas Vaitkus, Juozas Tumas-Vaižgantas, Antanas Vienuolis, Marija Šveikauskaitė Klevinskienė "Pušaitė"http://gid.lt/lietuviu-kalba/impresionizmas-xx-a-lietuviu-prozoje ir kt.

Redagavo Liudas Gira. 

## Šaltiniai
Vakarai (žurnalas)

**Vakarai** – *iliustruotas [[žurnalas]] [[Klaipėda]]i, [[Žemaitija]]i ir visai [[Lietuva]]i*, leistas 1991–1992 m. Klaipėdoje.

## Istorija
Įsteigė ir leido UAB „Vakarai“. Tiražas 1991 m. – 7000 egz., 1992 m. – 4000 egz.

Rašė apie Lietuvos pajūrio ir Žemaitijos istoriją, kultūrą, tradicijas.

Redaktorius Gediminas Pilaitis. 

## Šaltiniai
Vakarė Klaipėda

**Vakarė Klaipėda** – vakarinis laikraštis, ėjęs nuo 1995 m. balandžio 11 d. iki 1997 m. Klaipėdoje. 

## Istorija
Leido UAB „Klaipėdos laikraščio“ redakcija. 1995 m. ėjo 5 kartus, nuo 1996 m. – 2 kartus per savaitę. Tiražas 1995 m. – 5500 egz., 1997 m. – 1500 egz.

Redaktorius Valdemaras Puodžiūnas. 

## Šaltiniai
Vakarinė Palanga

**Vakarinė Palanga** – vakarinis miesto savaitraštis, einantis nuo 1991 m. liepos 10 d. Palangoje, Vytauto g. 124. 

## Istorija
Įsteigė Tamara Zaiceva; vėliau steigėja ir leidėja UAB „Vakarinė Palanga“. Tiražas 1991 m. – 5800 egz., 1996 m. – 3000 egz. 2010 m. laikraštis platinamas Palangoje bei Šventojoje - pasiekia 20 000 skaitytojų auditoriją. 

Rašo apie kurorto gyvenimą, įdomybes, verslininkystės problemas. 

Redaktorė Tamara Zaiceva.

## Šaltiniai

## Nuorodos
*„Vakarinė Palanga“
Vakaro skaitiniai

**Vakaro skaitiniai** – erotinio pobūdžio laikraštis, leistas 1990–1995 m. Kaune.

## Istorija
Pirmaisiais metais ėjo nereguliariai kaip laikraščio „Vasario 16“ priedas, nuo 1994 m. – mėnesinis laikraštis. Steigėjai Jaroslavas Banevičius, Povilas Gončaras, Eugenijus Striaukas. Leido UAB „Koncernas Vasaris“. Tiražas 1990 m. – 70 000 egz., 1995 m. – 19 800 egz.

Redaktoriai Povilas Gončaras, Nijolė Storyk. 

## Šaltiniai
Vakarų Lietuva (Iaikraštis)

**Vakarų Lietuva** – Klaipėdos apskrities savaitinis laikraštis, rajoninių laikraščių priedas, einantis nuo 1995 m. spalio 4 d. Šilutėje. 

## Istorija
Leidžia UAB „Litera“ ir laikraščiai „Pamarys“, „Santarvė“. Skirtas Šilutės, Klaipėdos, Kretingos, Mažeikių, Skuodo rajonų, Palangos ir Klaipėdos miestų gyventojams. Tiražas 1996 m. – 19 800 egz. 

Redaktorius Petras Skutulas. 

## Šaltiniai
Vakarų vėtra

**Vakarų vėtra** – antihitlerinės orientacijos lietuviškos minties laikraštis, ėjęs 1934–1938 m. Kaune.

## Istorija
Leido J. Macelis, V. Venclovas. Ėjo dukart per mėnesį. Spausdino L. Gurevičiaus, S. Joselevičiaus, Kuznickio ir Beilio spaustuvės Kaune. Nuo 1938 m. spalio 29 d. vietoje laikraščio „Vakarų vėtra“ pradėta leisti „Vėliava“.

Rašė vidaus ir užsienio politikos klausimais, aiškino nacionalsocializmo ideologijos tikslus ir politinius siekius, svarstė Klaipėdos krašto situaciją.

Bendradarbiavo Petras Kupčiūnas, Juozas Purickis ir kt.

Redagavo Jurgis Macelis, Pranas Mainelis, Pranas Virakas. 

## Šaltiniai

## Nuorodos
* „Vakarų vėtra“. E-paveldas.lt
Valsčius (laikraštis)

**Valsčius** – Šakių rajono laikraštis, einantis nuo 1992 m. balandžio 1 d. Šakiuose, Kęstučio g. 8.

## Istorija
UAB „Dimstis“ leidžia dukart per savaitę. Tiražas 1993 m. – 700 egz., 1997 m. – 3300 egz.

Rašo apie rajono ekonominį, visuomeninį bei kultūrinį gyvenimą, spausdina Lietuvos ir rajono naujienas.

## Redaktoriai

* Giedrimė Didžiapetrienė – 1992–iki dabar

## Nuorodos
* „Valsčius“ svetainė
Vakarinės naujienos

**Vakarinės naujienos** – vakarinis laikraštis, leistas lietuvių ir rusų kalba nuo 1958 m. sausio 25 d. iki 1999 m. lapkričio mėn. Vilniuje, Laisvės pr. 60.

## Istorija
Iki 1990 m. Nr. 44 ėjo kaip LKP Vilniaus miesto komiteto ir Vilniaus miesto Darbo žmonių deputatų tarybos organas (laikraštis). Nuo 1991 m. liepos 15 d. steigėja ir leidėja UAB „Vakarinės naujienos“, nuo 1998 m. Vakarų Lietuvos pramonės ir finansų korporacija. Ėjo 5 kartus per savaitę. Tiražas 1958 m. – 6500 egz. lietuvių kalba ir 5500 egz. rusų k., 1971 m. – 30 500 egz. lietuvių kalba ir 29 500 egz. rusų k., 1981 m. – 43 500 egz. lietuvių kalba ir 40 500 egz. rusų k., 1989 m. – 112 500 egz. lietuvių kalba ir 62 700 egz. rusų k., 1996 m. – 5000 egz. lietuvių kalba ir 4000 egz. rusų kalba. Nuo 1990 m. buvo leidžiamas atskiras priedas (specialus leidinys) „Skraidančioji lėkštė“ (tiražas 1991 m. – 25 000 egz.). Nuo 1993 m. lietuvių ir rusų kalbomis leido savaitraštį „Vakarinių naujienų reklama“.

Informavo apie sostinės ir visos Lietuvos politinį, visuomeninį, ekonominį, kultūrinį ir sportinį gyvenimą, rašė kitais skaitytojus dominančiais klausimais.

## Redakcija
Redakcijoje dirbo Antanas Andrijonas, Janina Babiliūtė, Ona Balčiūnienė, Brigita Balikienė, Birutė Bartusevičienė, Jadvyga Godunavičienė, Jonas Juknevičius, Ramunė Jurskytė, Mykolas Karčiauskas, Valentinas Kartjalas, Vytautas Kasinskas, Petras Keidošius, Vitas Lingys, Aleksandras Macijauskas, Birutė Mačienė, Simas Magaramas, Virginijus Martišauskas, Algirdas Mikoliūnas, Giedrė Milkevičiūtė, Regina Mundrytė, Renata Plumpienė, Danutė Šalkauskienė, Eugenijus Šiško, Irena Tiškutė, Vytautas Petras Vaitkus, Leonardas Valaitis, Lilija Valatkienė, Daina Vaupšienė, Rima Kaziliūnienė, Rytis Taraila, Lazaris Greisas, Tatjana Kamorskaja, Tatjana Songailo.

## Redaktoriai
* Kostas Šmigelskis – 1958–1969 m.
* Česlovas Zgirskis – 1969–1978 m.
* Česlovas Juršėnas – 1978–1983 m.
* Vilhelmas Chadzevičius – 1983–1985 m.
* Algimantas Semaška – 1985–1988 m.
* Vytautas Žeimantas – 1988–1998 m.
* Ričardas Jarmalavičius – 1999 m. 

## Šaltiniai
Sveikatos draudimas

**Sveikatos draudimas** – šią draudimo rūšį galimą išskirti į du atskirus porūšius. Pirma, gyventojas gali rūpintis sveikatos draudimu asmeniškai ir savanoriškai draustis pasirinktoje draudimo bendrovėje. Antra, visoje šalyje egzistuoja privalomojo sveikatos draudimo sistema, kai valstybė iš įstatymu nustatytų gyventojų renka sveikatos draudimo įmokas. Surinktos lėšos yra paskirstomos užtikrinant sveikatos paslaugų teikimą draudžiamiems gyventojams: apmokamos arba kompensuojamos įvairios medicinos paslaugų, gydymo, reabilitacijos, vaistų, medicinos priemonių pirkimo išlaidos.

## Privalomasis sveikatos draudimas
Pagal Sveikatos draudimo įstatymą privalomasis sveikatos draudimas – valstybės nustatyta asmens sveikatos priežiūros ir ekonominių priemonių sistema, šio įstatymo nustatytais pagrindais ir sąlygomis garantuojanti privalomuoju sveikatos draudimu draudžiamiems asmenims, įvykus draudiminiam įvykiui, sveikatos priežiūros paslaugų teikimą bei išlaidų už suteiktas paslaugas, vaistus ir medicinos pagalbos priemones kompensavimą.

Neapdraustiems privalomuoju sveikatos draudimu užtikrinama tik būtinoji medicinos pagalba. Už kitas paslaugas tokie asmenys privalo mokėti Sveikatos apsaugos ministerijos nustatytomis kainomis.

Sveikatos draudimo įstatyme numatytas ir papildomas (savanoriškasis) privatus sveikatos draudimas, tačiau Lietuvoje jis nėra populiarus, juo naudojasi tik nedidelė, išimtinai aukštas pajamas turinčių gyventojų dalis.

## Savanoriškas Sveikatos draudimas
Savanoriškas sveikatos draudimas – draudimo rūšis, suteikianti galimybę apdraustiesiems profilaktiškai tikrintis sveikatą bei gydytis pasirinktose sveikatos priežiūros įstaigose, pirkti vaistus, lankytis pas odontologą, naudotis kitomis sveikatos stiprinimo paslaugomis, kurias apmoka draudimo bendrovė.
Samoros-Činčipės provincija

**Samoros-Činčipės provincija** () – provincija pietinėje Ekvadoro dalyje, prie Peru sienos. Administracinis centras – Samora.

## Geografija

Provincija išsidėsčiusi rytiniuose Andų šlaituose, besileidžiančiuose link Amazonės žemumos. Peru pasienyje iškilusi atokiau esanti Kondoro Kordiljera. Praktiškai visą teritoriją dengia drėgmės persmelkti rūko miškai. Nuo kalnų link Amazonės teka daugybė upių, suformuodamos slenksčius ir krioklius (Samora, Činčipė, Nangarica, Jakuambi ir kt.). Yra įsteigtas Podokarpų nacionalinis parkas.

## Administracinis suskirstymas
  
Provincija padalinta į 9 kantonus:

* Sentinela del Kondoras (Sumbis)
* Činčipė (Sumba)
* Samora
* Pangis
* Jakuambis (San Visente de Jakuambis)
* Nangarica (Gvajsimis)
* Palanda
* Pakiša
* Jancasa

## Šaltiniai
Valstybės spaustuvė

**Valstybės spaustuvė** – spaustuvė Kaune, įsteigta 1918 m.

## Istorija
Spaustuvės pirmtakė – 1843 m. pradėjusi veikti Kauno gubernijos valdybos spaustuvė, veikusi su pertraukomis įvairiose Kauno vietose. Kaizerinės okupacijos metu 1915 m. buvo pavadinta „Oberosto spaustuvė“. 1918 m. atkūrus Lietuvos valstybingumą, spaustuvę nupirko Lietuvos vyriausybė ir pavadino „Valstybės spaustuve“. 1928 m. prijungus bankrutuojančią „Švyturio“ bendrovę, įmonė pavadinta „Spindulio“ akcine bendrove. Spausdino knygas, periodinius leidinius, pašto ženklus, spaustuvėje buvo kalamos 1925 m., 1936 m. ir 1938 m. laidų litų monetos.

## Spaudiniai
Valstybės spaustuvė spausdino leidinius:
* Iliustruotoji Lietuva
* Kultuvė (laikraštis)
* Lietuvos ūkis (žurnalas)
* Moteris (Kaunas)
* Mūsų rytojus
* Skaitymai
* Sodyba (žurnalas)
* Statybos menas ir technika
* Studentas (laikraštis)
* Švietimo darbas 
* Tauta (laikraštis) 
* Tauta ir žodis 
* Tautos kelias 
* Technika (žurnalas)
* Tėvynės sargas (savaitraštis)

## Šaltiniai

## Nuorodos
*Spindulio spaustuvė
Samora (Ekvadoras)

**Samora** () – miestas pietų Ekvadore, rytiniuose Andų šlaituose, 55 km į rytus nuo Lochos, prie Samoros, Bombuskaro ir Chamboė upių santakos; Samoros-Činčipės provincijos administracinis centras. Pro miestą eina Lochos-Makaso plentas.

Seniau Samora garsėjo kaip kalnakasybos centras, o dabar daugiausia verčiamasi turizmu. Apylinkėse gausu krioklių, vandeningų upių, gyvūnijos pilnų džiunglių. Yra botanikos sodas, ekologinis rezervatas, veikia viešbučiai, restoranai.

## Istorija

Samoros gyvenvietė šiame regione buvo įkurta keletą kartų, bet vis buvo nuniokojama šuarų antpuolių. Dabartinė Samora įkurta 1921 m. Provincijos centru tapo 1953 m.

## Šaltiniai
Valtis (savaitraštis)

**Valtis** – JAV lietuvių katalikų savaitraštis, ėjęs 1894–1895 m. Plimute. Skelbėsi esąs *nedėlinis laikrasztis*.

## Istorija
Išėjo 56 numeriai. Leido ir redagavo Aleksandras Burba.

## Šaltiniai

## Nuorodos
* „Valtis“. E-paveldas.lt
Valstybinis valdininkas

**Valstybinis valdininkas – Der Staatsbeamte** – *valstybinių valdininkų ir valdiškųjų tarnautojų organas [[Klaipėdos kraštas|Klaipėdos krašte]]*, mėnesinis laikraštis, ėjęs 1925–1926 m. Klaipėdoje, J. Zauerveino g. 30.

## Istorija
Leistas lietuvių ir vokiečių kalba. Leido valstybinių valdininkų sąjunga Klaipėdos krašte. Spausdino spaustuvė „Lituania“ Klaipėdoje. Išėjo 9 numeriai.

Redagavo Adolfas Birontas, Heirichas Kėdainis. 

## Šaltiniai

## Nuorodos
* „Valstybinis valdininkas“. E-paveldas.lt
Draudimo istorija

**Draudimo ištakos** siekia žilą senovę. Nuo pačių seniausių laikų žmonės norėjo padidinti savo saugumą, apsaugoti save, savo aplinką bei turtą. Biblijoje randame pasakojimų apie tai, kaip buvo kaupiamos atsargos nederliaus ar karo metui. Senovės miestų gyventojai laikė tikslinga mokėti tam tikrą mokestį, kad derlingais metais būtų sukauptos atsargos bado ar miesto apsupties laikotarpiui. Bendro rezervo ar fondo samprata formavosi žmonių sąmonėje nuo pačių seniausių laikų.

## Komercinis draudimas
Komercinio draudimo praktika pagal schemą: įmoką - draudiminis įvykis - išmoka prasidėjo Italijos miestuose, respublikose Venecijoje, Florencijoje, Genujoje apytikriai 1250 m. Komercinio draudimo istoriją galima padalinti į tris etapus:
* Pirmas etapas
XIV-XVII amžius. Dominavo pervežimų draudimas. Jūrų prekybos verslas buvo neišvengiamai susijęs su nemaža rizika dėl stichinių nelaimių ar piratų užpuolimų. Draudusieji laivus ir krovinius įsitikino, kad draudimas gali duoti ir labai gerą pelną. Stambiuose to meto Europos uostuose savo veiklą pradėjo komercinės draudimo firmos. Kaip tik tada atsirado terminas polisas - draudimą patvirtinančio dokumento - poliso - pavadinimas. Šiuo, pirmuoju, viduramžių draudimo veiklos periodu atsirado naujos draudimo formos, visuomenė pradėjo suprasti draudimo svarbą ir reikšmę. Šio periodo metu draudimo rinkoje atsiranda ir gyvybės draudimo paslaugos.
* Antras etapas
XVIII-XIX amžius. Spartus pramonės vystimasis reiškė naujų rizikos rūšių atsiradimą. Didėjantis samdomųjų darbininkų skaičius sąlygojo draudimą mirties ar invalidumo atveju. Šiame periode pastebimas ryškus draudimo kompanijų skaičiaus augimas, jungimasis į sąjungas. Ryškėja ir valstybės įtaka draudimo rinkai. Plečiantis draudimo įmonių tinklui, didėjant draudimo apimtims, draudimo įmonės vis geriau ėmė suprasti perdraudimo svarbą. Istoriniai šaltiniai patvirtina, kad pirmieji perdraudimai buvo atlikti 1820 metais Vokietijoje. Antrasis draudimo veiklos periodas pasižymėjo naujų draudimo formų ir rūšių atsiradimu, draudimo atsakomybės formavimusi. Sparčiai progresuojant technikai, plėtėsi gamybos apimtys, didėjo transporto reikšmė, ir tuo pačiu draudimo svarba bei reikšmė.
* Trečias etapas
XIX - XX amžius. Draudimas jau užima reikšmingą vietą Europos, Amerikos šalių ekonominėse sistemose. Steigiami stambūs draudimo koncernai, kurie stengiasi diferencijuoti atskiras draudimo rūšis, savo veiklą nukreipia į besispecializuojančią vieną ar kitą draudimo rūšį. Spartėjant mokslo ir technikos pažangai, didėjant draudžiamų objektų kainai, prasideda aktyvus draudimo veiklos internacionalizavimas. XX a. draudimas labai įtakojo žmonijos vystymąsi. Kartu nepaprastai išaugo draudimo veiklos apimtys, ištobulėjo jos technika, atsirado naujos draudimo rūšys 

## Literatūra
* Čepinskis J. Draudimas. Kaunas : Pasaulio lietuvių kultūros, mokslo ir švietimo centras, 1999.
Vėpla (žurnalas)

**Vėpla** – dvisavaitis satyros ir humoro laikraštis, ėjęs 1928–1929 m. Kaune.

## Istorija
Leido ir redagavo Henrikas Ernestas Blazas. Spausdino Spindulio spaustuvė Kaune. Išėjo 10 numerių. Nuo 1929 m. vadinosi „Vapsva“.

Bendradarbiavo Augustinas Gricius, Teofilis Tilvytis, dailininkai Vladas Banys, Telesforas Kulakauskas ir kt. 

## Šaltiniai

## Nuorodos
* „Vėpla“. E-paveldas.lt
Vėpla (Kanada)

**Vėpla** – Kanados lietuvių satyros ir humoro mėnesinis laikraštis, leistas 1955–1958 m. Monrealyje.

Redaktorius M. Čepkauskas. 

## Šaltiniai
Varpai (almanachas)

**Varpai** – iliustruotas literatūrinis-publicistinis almanachas, leistas 1943–1944 m. ir leidžiamas nuo 1989 m. Šiauliuose.

## Istorija
1943 m. almanachas įkurtas Algirdo Juliaus Greimo iniciatyva. Leido Šiaulių apygardos lietuvių meno ir mokslo centras, redagavo rašytojas Kazys Jankauskas. Išėjo du 328 p. ir 400 p. numeriai 10 000 egz. tiražu. Juose išspausdinta 30 rašytojų originalūs kūriniai (Jonas Aistis, Bernardas Brazdžionis, Jurgis Baltrušaitis, Kazys Bradūnas, Antanas Gustaitis, Kazys Jankauskas, Viktoras Katilius, Faustas Kirša, Vincas Krėvė, Antanas Miškinis, Henrikas Nagys, Balys Sruoga, Antanas Vienuolis, Stepas Zobarskas), straipsnių literatūros bei kultūros klausimais, vertimų, dailės kūrinių reprodukcijų.

1989 m. atkurtame almanache spausdinami originalūs literatūros, meno, kultūros bei publicistikos kūriniai. Tarp autorių – Bernardas Brazdžionis, Kazys Jankauskas, Viktoras Katilius, Kazys Bradūnas, Justinas Marcinkevičius, Liūnė Sutema, Marius Katiliškis, Algirdas Julius Greimas, Stasys Santvaras, Antanas Gustaitis, Henrikas Nagys, Jurgis Jankus, Algirdas Titus Antanaitis, Vanda Daugirdaitė-Sruogienė, Jonas Juškaitis, Donaldas Kajokas, Petronėlė Orintaitė, Ričardas Pakalniškis, Eduardas Mieželaitis, Bronys Raila, Kazimieras Barėnas, Vytautas Martinkus, Sigitas Geda, Alvydas Šlepikas, Valentinas Sventickas, Jonas Avyžius, Vladas Vyšniūnas, Marcelijus Martinaitis, Aidas Marčėnas, Kornelijus Platelis, Petras Dirgėla, Viktorija Daujotytė, Danielius Mušinskas, Mykolas Karčiauskas, Valdemaras Kukulas, Jurgis Kunčinas, Judita Vaičiūnaitė, Leonardas Gutauskas, Juozas Aputis, Eugenijus Ališanka, Algimantas Mikuta, Romas Gudaitis, Algimantas Baltakis, Vytautas Bubnys, Jonas Mikelinskas, Arvydas Juozaitis, Vytautas Petras Bložė, Mykolas Sluckis, Tomas Venclova, Viktoras Rudžianskas, Jonas Liniauskas, Renata Šerelytė, Petras Bražėnas, Onė Baliukonė, Birutė Jonuškaitė, Vladas Braziūnas, Vacys Bagdonavičius, Kostas Ostrauskas, Vytautas Volertas, Albinas Bernotas, Henrikas Algis Čigriejus, Rimvydas Stankevičius, Alfonsas Maldonis, Alfonsas Bieliauskas, Gintaras Grajauskas, Rimantas Vanagas, Antanas Andrijauskas, Julius Keleras, Aldona Ruseckaitė, Kęstutis Nastopka, Gasparas Aleksa, Emilija Liegutė, Jonas Užurka, Vytenis Rimkus.

Vyriausiasis redaktorius Leonas Peleckis-Kaktavičius, redaktorė Silvija Peleckienė. 1989–2012 m. išleisti 25 numeriai (nuo 124 iki 304 p.), kurių tiražas: 1989 m. 10 000 egz., 1992 m. – 4000 egz., 1996 m. – 500 egz., 1997–2012 m. – 1600–1000 egz.

## Šaltiniai

## Literatūra
* „Varpai“: istorija, autoriai, akcentai: prisiminimai, straipsniai, studijos, laiškai (sud. Leonas Peleckis-Kaktavičius). – Šiauliai: Literatūros almanacho „Varpai“ redakcija, 2011. – 312 p.: iliustr. – ISBN 978-9955-667-15-5
Tinie Tempah

**Tinie Tempah** (g. 1988 m. lapkričio 7 d. Londone; tikras vardas *Patrick Okogwu*) – britų reperis. Nominuotas keturiems Britų muzikos apdovanojimams (Brit Awards), tarp jų geriausio solinio artisto ir metų albumo kategorijose, taip pat apdovanojimams už geriausią britų muzikos proveržį ir geriausią singlą „Pass Out“.

## Biografija
Tėvai iš Nigerijos. Tinie turi brolį ir 2 seseris.

Tinie Tempah pirmasis singlas *Wifey* (2006 m.) tapo *Underground* hitu Jungtinėje Karalystėje, pasiekė britų muzikos topų viršūnes.

Su grupe „JLS“ pasirodė singlo „Eyes Wide Shut“ vaizdo klipe.

## Diskografija
* *[[Disc-Overy]]* (2010)
* *Demonstration* (2013)
* *Youth* (2016)

## Šaltiniai

## Nuorodos
* Asmeninė tinklavietė